### 4.      Godkendelse af Beskæftigelsesplan 2018

**Åbent**

Sagsnr.: 326-2017-45457       J.nr.: 15.00.15           Dokumentnr.:
326-2017-340841

**Sagstype**

Beslutning.

**Resume og sagens baggrund**

Kommunalbestyrelsen vedtager hvert år senest den 31.
december en beskæftigelsesplan for det kommende års beskæftigelsesindsats i
Kalundborg Kommune.

Rammen for beskæftigelsesplan 2018 er [adresse]
arbejdsmarkedspolitiske stra-tegi 2014-2017. Ny strategi formuleres i 2018.
Beskæftigelsesplan 2018 tager derfor afsæt i den arbejdsmarkedspolitiske
strategi for 2014 - 2017

I budgettet for 2018 omsættes den arbejdsmarkedspolitiske
strategi til konkrete mål for de enkelte områder.

Den løbende opfølgning på og styring af strategien og
indsatsen sker gennem:

· Månedlig arbejdsmarkedsrapportering til ØU og KB.

· Jobcentrets produktionsplaner med mål for handlinger og
aktiviteter i forhold til de en-kelte målgrupper.

· Årlig status på strategien og de enkelte handlingspunkter.

Beskæftigelsesplan 2018 giver et kort overblik over de
arbejdsmarkedspolitiske fokusområder i 2018 og jobcentrets handlinger, herunder
Ministerens mål og LO og DA's fokuspunkter for lan-dets jobcentre i 2018.

**Indstillinger**

Direktøren indstiller, at Beskæftigelsesplan 2018 godkendes.

**Behandling**

Direktion, Økonomiudvalg, Kommunalbestyrelse.

**Sagsfremstilling**

Hvert år fremlægger Beskæftigelsesministeren vejledende mål
for den arbejdsmarkedsrettede indsats på landsplan. Følgende mål er meldt ud
for 2018.

· Flere personer skal i beskæftigelse eller uddannelse i stedet for
at være på offentlig for-sørgelse

· Virksomhederne skal sikres den nødvendige og kvalificerede
arbejdskraft

· Flere flygtninge og familiesammenførte skal være selvforsørgende

· Flere jobparate personer på kontanthjælp skal i beskæftigelse, og
flere aktivitetsparate bliver jobparate eller kommer i beskæftigelse

· Bekæmpelsen af socialt bedrageri og fejludbetalinger skal
styrkes.

DA og LO anbefaler, at der gives prioritet til følgende
indsatsområder i 2018.

· Virksomhedernes rekrutteringsudfordringer skal afhjælpes.

· Opkvalificering af ledige målrettet de fagområder, hvor der
forventes jobåbninger, og hvor virksomhederne efterspørger medarbejdere.

· Flygtninge og familiesammenførte skal være en del af
arbejdsmarkedet.

Med baggrund i ovenstående og [adresse]
arbejdsmarkedspolitiske strategi 2014-2017 anbefaler jobcentret følgende
fokusområder for indsatserne i 2018:

Fokus i Virksomhedsindsatsen

Ø Kommunen skal i dialog med eksisterende og potentielle nye
virksomheder sikre at den rette arbejdskraft bliver uddannet og er til
rådighed, så vi undgår, at flaskehalsepro-blemer begrænser virksomhedernes
vækstmuligheder.

Ø Virksomhederne skal opleve jobcentrets virksomhedsservice og
kommunens erhvervs-service som et koordineret og samarbejdende servicetilbud.

Ø Virksomhederne skal opleve professionel, hurtig og effektiv
service - herunder hurtig anvisning af relevant arbejdskraft.

Fokus i ungeindsatsen

Ø Vi tror på at alle unge kan få et job, og at de allerfleste kan
få en uddannelse! Vi mener

samtidig, at de unge skal mødes med klare
krav og en aktiv indsats. Ingen må gå pas-sive.

Ø Der skal satses massivt på at flere unge starter på og
gennemfører en erhvervskompe-tencegivende uddannelse.

Fokus i indsatsen for borgere på kanten af
arbejdsmarkedet

Ø Borgere med nedsat arbejdskapacitet skal også have mulighed for
at blive en del af ar-bejdsmarkedet.

Ø Vi skal minimere risikoen for, at borgere, der bliver syge,
udstødes fra arbejdsmarke-det.

Ø Svage borgere i risiko for udstødning fra arbejdsmarkedet skal
opleve kommunens samlede tilbud som meningsfuldt, koordineret og samarbejdende
på tværs af enheder.

Fokus i integrationsindsatsen

Ø En forstærket indsats for flygtninge og familiesammenførte som
skal ses i sammenhæng med, at der fastholdes et højt ambitionsniveau for at
hjælpe alle grupper af ledige i Kalundborg med at få fodfæste på
arbejdsmarkedet.

Ø Samarbejde med aktører på integrationsområdet, frivillige og
tværgående samarbejde prioriteres højt.

Fokus på udbetalingsområdet

Ø Det
tværgående samarbejde mellem udbetalingsenhed, kontrolgruppe og sanktionsteam
skal understøttes og styrkes.

**Økonomiske konsekvenser**

Udgifter til beskæftigelsesindsatsen og offentlig
forsørgelse afholdes indenfor rammen af det af Kommunalbestyrelsen vedtagne
budget for beskæftigelsesområdet i 2018.

**Direktionens møde den 4.
december 2017:**

Anbefales.

**Økonomiudvalgets møde den 13.
december 2017:**

Anbefales med flg. præciseringer af fokusområder for
indsatsen i 2018:

1.  Fokus i virksomhedsindsatsen. I 1. linje tilføjes
"samarbejde" således, at det fremgår: "Kommunen skal i
samarbejde og dialog med eksisterende og potentielle....vækstmuligheder".

2.  Fokus i integrationsindsatsen. I 1. linje ændres
"forstærket" til "fortsat vedholdende indsats" således, at
det fremgår: "En fortsat vedholdende indsats for flygtninge og indvandrere....arbejdsmarkedet".

**Bilag**

|  |  |
| --- | --- |
| Udkast til beskæftigelsesplan 2018 | 326-2017-340783 |
| Ministerens beskæftigelsespolitiske mål | 326-2017-340762 |
| LO og DA anbefalinger | 326-2017-340761 |
| Faktaark Kalundborg 2017 | 326-2017-340758 |